Document ID: 32010D0714

РЕШЕНИЕ НА КОМИСИЯТА
от 25 ноември 2010 година
за изменение на Решение 2004/4/ЕО относно разрешаване на държавите-членки временно да вземат спешни мерки срещу разпространението на Pseudomonas solanacearum (Smith) Smith по отношение на Египет
(нотифицирано под номер C(2010) 8185)
(2010/714/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално 16, параграф 3 от нея,
като има предвид, че:
(1)
Съгласно Решение 2004/4/ЕО на Комисията (2) грудките от Solanum tuberosum L. с произход от Египет като правило не трябва да бъдат въвеждани в Съюза. Съгласно възможността за дерогация от посоченото решение, през последните години, включително през вносен сезон 2009/2010 г., бе разрешено въвеждането в Съюза на такива грудки от „зони, свободни от вредители“.
(2)
През вносен сезон 2009/2010 г. в Съюза беше регистриран само един случай на откриване на Pseudomonas solanacearum (Smith) Smith.
(3)
По искане на Египет и предвид информацията, предоставена от тази страна, Комисията установи, че рискът от разпространение на Pseudomonas solanacearum (Smith) Smith при въвеждането в Съюза на грудки от Solanum tuberosum L. от „зони, свободни от вредители“ в Египет е достатъчно снижен, при условие че се спазват специфичните условия, посочени в Решение 2004/4/ЕО.
(4)
Въвеждането в Съюза на грудки от Solanum tuberosum L. с произход от „зони, свободни от вредители“ в Египет следва да бъде разрешено за вносен сезон 2010/2011 г.
(5)
В Решение 2004/4/ЕО се определя, че същото трябва да бъде преразгледано до 30 септември 2010 г. Предвид посочените по-горе констатации, крайният срок за преразглеждането следва да бъде удължен.
(6)
Поради това Решение 2004/4/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Решение 2004/4/ЕО се изменя, както следва:
1.
В член 2, параграф 1, „2009/2010 г.“ се заменя с „2010/2011 г.“.
2.
В член 4 „31 август 2010 г.“ се заменя с „31 август 2011 г.“.
3.
В член 7 „30 септември 2010 г.“ се заменя с „30 септември 2011 г.“.
4.
Приложението се изменя, както следва:
а)
в точка 1, буква б), подточка iii) „2009/2010 г.“ се заменя с „2010/2011 г.“;
б)
в точка 1, буква б), подточка iii), второ тире „1 януари 2010 г.“ се заменя с „1 януари 2011 г.“;
в)
в точка 1, буква б), подточка xii) „1 януари 2010 г.“ се заменя с „1 януари 2011 г.“
Член 2
Адресати на настоящото решение са държавите-членки.
Съставено в Брюксел на 25 ноември 2010 година.

Labels: 3
17
18
6